Edgley EA-7 Optica

Edgley EA-7 Optica on Suurbritannias väljatöötatud kerglennuk, mis pidi odava hinna ja opereerimiskulude tõttu asendama kopterid. Lennuki teeb eriliseks selle disain, juhiruumist avanev 270° panoraamvaade ning lisaks võimalus lennata 130 km/h, mis teeb sellest õhusõidukist hea vaatluslennuki. John Edgley asutas pärast Imperial College of Science & Technology (uue nimega Imperial College of Science, Technology and Medicine; lühidalt Imperial College London) lõpetamist 1974. aastal ettevõtte Edgley Aircraft Limited. Firma eesmärk oli luua vaatluslennuk, mille juhtimiseks oli vaja kõigest ühte inimest. John Edgley lootis selle ideega luua lennumasina, mis oleks vaikne ning mille opereerimiskulud oleksid madalamad kui kopteril. Müra viidi miinimumini tänu kanaliga ventilaatormootori paigutamisega kabiini taha. Projekti nimeks sai Optica. Esimesed aerodünaamilised katsetused algasid 1974. aastal ning mudel jõudis tuuletunnelisse testimisele 1975. aastal. Koos oma tiimiga ehitas John Edgley prototüübi, mis tõusis õhku 14. detsembril 1979. Lennuki vastu hakati suuremat huvi tundma 1982. aastal, kui John Edgley suutis kaasata esimesed investorid ja 1983. aastal hakati Edgley EA-7 Opticat tootma. Võrreldes prototüübiga oli suurim muutus mootori Lycoming IO-320 väljavahetamine Lycoming IO-540 vastu. 8. veebruaril 1985 sertifitseeris Briti Lennuameti (ingl Civil Aviation Authority) Edgley Aircraft Limited ja esimesed õhusõidukid jõudsid ostjateni. Kuu aega hiljem juhtus esimene kahe inimese surmaga lõppenud õnnetus. Uurija ei leidnud, et õnnetuse oleks põhjustanud „konstruktsiooniline või mehaaniline rike ning ei esinenud ka lennujuhtimise süsteemi riket ega kinni kiilumist“ [3:30]. Raportis jõuti järeldusele, et õnnetuse põhjustas piloot, kes tegi liiga järsu pöörde. Siiski oli see õnnetus piisav, et Edgley Optica vastu kaoks suurem huvi ja John Edgley sunniti lahkuma oma enda firmast. Projekt käis läbi mitmest ettevõttest, aga ostjate vähese huvi tõttu ei jäänud see kuhugi püsima. Kokku suudeti toota vaid 22 õhusõidukit, millest viis on siiani kasutuses. Kümme lennukit hävines 1987. aastal Old Sarumi lennuvälja kõrval asuvas Edgley tootmishoone põlengus. 2007. aastal sai John Edgley taas projekti endale ja lõi ettevõtte nimega AeroElvira Limited eesmärgiga taaselustada Optica projekt. 2017. aastal tehti leping InterFlight Globaliga, kes lubas projekti toetada, leides neile tootmispartnereid ja edasimüüjaid. Järgnevad andmed annavad ülevaate Edgley EA-7 Optica üldistest omadustest ja jõudlusest. Istekohti: 3 Pikkus: 8,15 m (26 feet 9 inches) Tiivaulatus: 12 m (39 feet 4 inches) Kõrgus: 2,31 m (7 feet 7 inches) Tiiva pindala: 15,84 m2 (170.5 square feet) Kuvasuhe: 9,1:1 Tühikaal: 948 kg (2,090 pounds) Maksimaalne õhkutõusu kaal: 1,315 kg (2,899 pounds) Kütusemaht: 250 L (66 US gallons; 55 imperial gallons) Mootor: 1 × Textron Lycoming IO-540-V4A5D õhkjahutusega lamepea kuuesilindriline mootor, 190 kW (260 horsepower) Propellerid: viie labaga fikseeritud kanaliga ventilaator Maksimaalne kiirus: 213 km/h (132 miles per hour, 115 knots) Normaal sõidukiirus: 130 km/h (81 miles per hours, 70 knots) Varisemiskiirus: 108 km/h (67 miles per hour, 58 knots) Ulatus: 1056 km (656 miles, 570 nautical miles) kui sõita 130 km/h (81 miles per hour; 70 knots) (45-minutilise reserviga) Vastupidavus: 8 h (kui sõita kiirusega 130 km/h) Maksimaalne kõrgus: 4275 m (14,026 feet) Tõusukiirus: 4,1 m/s (810 feet per minute) Optica, "Introduction". [Used 18 March 2022]. D. Ings, „This Incredible Plane: Edgley Optica,“ 22 June 2020. Available: https://www.planeandpilotmag.com/article/this-incredible-plane-edgley-optica/. [Used 19 March 2022]. R. C. McKinlay, „Report on the accident to Edgely EA7 Optica G-KATY at Ringwood, Hampshire, on 15 May 1985,“ Accidents Investigation Branch, London, 1986. A. S. Network, „ASN Wikibase Occurrence # 56835,“ 9 August 2013.. Available: https://aviation-safety.net/wikibase/56835. [Used 20 March 2022]. K. Sarsfield, „IFG gets Optica production launch in its sights,“ 5, July 2017. Available: https://www.flightglobal.com/business-aviation/ifg-gets-optica-production-launch-in-its-sights/124705.article. [Used 20. March 2022]. J. W. R. Taylor, Jane's All the World's Aircrafeet 1998-1999, Coulsdon, Surrey, UK: Jane's Information Group, 1988.